Il-kritiku ta' Putin, Alexei Navalny rilaxxat mill-isptar f'Berlin
Alexei Navalny, il-mexxej tal-Oppożizzjoni fir-Russja u kritiku tal-President Russu Vladimir Putin, ġie rilaxxat mill-isptar f'Berlin fejn kien qed jingħata l-kura wara li kien ġie avvelenat. L-isptar Charité qal li temm il-kura medika akuta li kien qed jagħti lil Navalny għaliex il-qagħda tiegħu marret għall-aħjar. Fuq Facebook, Navalny tella ritratt tiegħu bilwieqfa b'messaġġ li jaqra li t-tobba tawh kull ċans sabiex jirkupra b'mod sħiħ. It-tim ta' Navalny jallega li Navalny ġie avvelenat fuq ordni tal-President Putin iżda l-Kremlin jiċħad din l-allegazzjoni. Navalny ta' 44 sena, intilef minn sensieh waqt titjira fis-Siberja fl-20 ta' Awwissu u l-ajruplan kellu jagħmel inżul ta' emerġenza f'Omsk. Ftit jiem wara huwa kien ġie trasferit lejn l-isptar Charité f'Berlin fil-Ġermanja għall-kura. Il-kritiku ta' Putin jasal fil-Ġermanja għall-kura wara li kien ivvelenat